CELEX: 32017D0944
Language: sl
Date: 2017-05-18 00:00:00
Title: Izvedbeni sklep Sveta (EU) 2017/944 z dne 18. maja 2017 o avtomatizirani izmenjavi daktiloskopskih podatkov v Latviji in nadomestitvi Sklepa 2014/911/EU

2.6.2017   
            
            
               SL
            
            
               Uradni list Evropske unije
            
            
               L 142/87
            
         IZVEDBENI SKLEP SVETA (EU) 2017/944
   z dne 18. maja 2017
   o avtomatizirani izmenjavi daktiloskopskih podatkov v Latviji in nadomestitvi Sklepa 2014/911/EU
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1), ter zlasti člena 33 Sklepa,
   ob upoštevanju mnenja Evropskega parlamenta (2),
   ob upoštevanju naslednjega:
   
               (1)
            
            
               V skladu s členom 25(2) Sklepa 2008/615/PNZ se osebni podatki iz navedenega sklepa ne smejo pošiljati, dokler se v nacionalni zakonodaji ozemelj držav članic, ki so vključene v takšno pošiljanje, ne začnejo izvajati splošne določbe o varstvu podatkov iz poglavja 6 navedenega sklepa.
            
         
               (2)
            
            
               Člen 20 Sklepa Sveta 2008/616/PNZ (3) določa, da se preverjanje, ali je pogoj iz uvodne izjave 1 v zvezi z avtomatizirano izmenjavo podatkov v skladu s poglavjem 2 Sklepa 2008/615/PNZ izpolnjen ali ne, opravi na podlagi poročila o oceni, ki je oprto na vprašalnik, evalvacijski obisk in preskus.
            
         
               (3)
            
            
               Celovito poročilo o oceni, v katerem so povzeti rezultati vprašalnika, evalvacijskega obiska in preskusa izmenjave daktiloskopskih podatkov v Latviji, je bilo predloženo Svetu.
            
         
               (4)
            
            
               Svet je sprejel Sklep Sveta 2014/911/EU (4), v katerem je ugotovil, da Latvija v celoti izvaja splošne določbe o varstvu podatkov iz poglavja 6 Sklepa 2008/615/PNZ ter je od 4. decembra 2014 upravičena prejemati in pošiljati osebne podatke na podlagi člena 9 navedenega sklepa ter prav tako ugotovil, da je bilo poročilo o oceni potrjeno v skladu s členom 25(2) Sklepa 2008/615/PNZ.
            
         
               (5)
            
            
               Ta sklep nadomešča Sklep 2014/911/EU, ki ga je Sodišče Evropske unije (v nadaljnjem besedilu: Sodišče) razveljavilo s sodbo z dne 22. septembra 2016 v združenih zadevah C-14/15 in C-116/15. V tej sodbi je Sodišče odločilo, da se učinki Sklepa 2014/911/EU ohranijo do začetka veljavnosti novega akta, s katerim bo nadomeščen navedeni sklep. Zato Sklep 2014/911/EU preneha učinkovati z dnem začetka veljavnosti tega sklepa.
            
         
               (6)
            
            
               Da bi zagotovili neprekinjeno prejemanje in pošiljanje osebnih podatkov v skladu s členom 9 Sklepa 2008/615/PNZ, začetek veljavnosti tega sklepa ne bi smel posegati v veljavnost avtomatizirane izmenjave podatkov, ki so jo države članice izvajale na podlagi Sklepa 2014/911/EU. Države članice, ki so pridobile osebne podatke v skladu s Sklepom 2014/911/EU, bi morale biti še naprej upravičene do nadaljnje obdelave teh podatkov na nacionalni ravni ali med državami članicami za namene iz člena 26 Sklepa 2008/615/PNZ.
            
         
               (7)
            
            
               S členom 33 Sklepa 2008/615/PNZ so Svetu podeljena izvedbena pooblastila za sprejemanje ukrepov, potrebnih za izvajanje navedenega sklepa, zlasti kar zadeva prejemanje in pošiljanje osebnih podatkov v skladu z navedenim sklepom. Ker so bili izpolnjeni pogoji za začetek izvrševanja takšnih izvedbenih pooblastil, temu namenjen postopek pa je bil izveden, bi bilo treba za Latvijo sprejeti izvedbeni sklep o avtomatizirani izmenjavi daktiloskopskih podatkov, ki bo nadomestil razveljavljeni Sklep 2014/911/EU ter tej državi članici omogočil nadaljnje prejemanje in pošiljanje osebnih podatkov v skladu s členom 9 Sklepa 2008/615/PNZ.
            
         
               (8)
            
            
               Sklep 2008/615/PNZ je za Dansko zavezujoč, zato sodeluje pri sprejetju in uporabi tega sklepa, s katerim se izvaja Sklep 2008/615/PNZ.
            
         
               (9)
            
            
               Sklep 2008/615/PNZ je za Združeno kraljestvo in Irsko zavezujoč, zato sodelujeta pri sprejetju in uporabi tega sklepa, s katerim se izvaja Sklep 2008/615/PNZ –
            
         SPREJEL NASLEDNJI SKLEP:
   Člen 1
   Za namene avtomatiziranega iskanja daktiloskopskih podatkov je Latvija še naprej upravičena, da prejema in pošilja osebne podatke na podlagi člena 9 Sklepa 2008/615/PNZ.
   Člen 2
   1.   Sklep 2014/911/EU preneha učinkovati z dnem začetka veljavnosti tega sklepa, kar ne posega v veljavnost avtomatizirane izmenjave podatkov, ki so jo države članice izvajale na podlagi navedenega sklepa.
   2.   Države članice, ki so pridobile osebne podatke v skladu s Sklepom 2014/911/EU, so še naprej upravičene do nadaljnje obdelave teh podatkov na nacionalni ravni ali med državami članicami za namene iz člena 26 Sklepa 2008/615/PNZ.
   Člen 3
   Ta sklep začne veljati dan po objavi v Uradnem listu Evropske unije.
   Ta sklep se uporablja v skladu s Pogodbama.
   
      V Bruslju, 18. maja 2017
      
         
            Za Svet
         
         
            Predsednik
         
         C. ABELA
      
   
   
      (1)  UL L 210, 6.8.2008, str. 1.
   
      (2)  Mnenje z dne 5. aprila 2017 (še ni objavljeno v Uradnem listu).
   
      (3)  Sklep Sveta 2008/616/PNZ z dne 23. junija 2008 o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (UL L 210, 6.8.2008, str. 12).
   
      (4)  Sklep Sveta 2014/911/EU z dne 4. decembra 2014 o začetku avtomatizirane izmenjave daktiloskopskih podatkov v Latviji (UL L 360, 17.12.2014, str. 28).